Sodba Splošnega sodišča (drugi senat) z dne 14. novembra 2017 –

Alfamicro/Komisija

(Zadeva T‑831/14)

„Arbitražna klavzula – Sporazum o dodelitvi sredstev, sklenjen v okviru okvirnega programa za konkurenčnost in inovativnost (CIP) (2007-2013) – Revizijsko poročilo – Upravičeni stroški – Izterjava izplačanih zneskov – Sorazmernost – Legitimno pričakovanje – Pravna varnost – Načelo dobrega upravljanja – Obveznost obrazložitve – Sprememba tožbenih predlogov med postopkom – Pobot terjatev – Nasprotna tožba – Zamudne obresti“

1. Sodni postopek–Pravna podlaga tožbe–Izbira, ki jo opravi tožeča stranka in ne sodišče Unije (Glej točko 38.)

2. Sodni postopek–Vložitev tožbe pri Splošnem sodišču na podlagi arbitražne klavzule–Pristojnost Splošnega sodišča–Nadzor nad zakonitostjo upravnih aktov, ki so lahko predmet ničnostne tožbe–Izključitev (člena 263 PDEU in 272 PDEU) (Glej točko 40.)

3. Ničnostna tožba–Izpodbojni akti–Pojem–Akti, ki ustvarjajo zavezujoče pravne učinke–Tožba, ki se dejansko nanaša na pogodbeni spor–Razglasitev ničnosti dopisa in opomina, ki ju je izdala Komisija–Nepristojnost sodišča Unije–Nedopustnost (člena 263 PDEU in 272 PDEU) (Glej točke od 41 do 45.)

4. Proračun Evropske unije–Finančna pomoč Unije–Obveznost upravičenca, da upošteva pogoje za dodelitev pomoči–Utemeljitev priglašenih stroškov (člen 317 PDEU) (Glej točke 83, 145 in 146.)

5. Sodni postopek–Vložitev tožbe pri Splošnem sodišču na podlagi arbitražne klavzule–Pogodbe, sklenjene v okviru posebnega programa, določenega v okviru splošnega programa za konkurenčnost in inovativnost–Izterjava izplačanih zneskov zaradi finančnih nepravilnosti, ki jih je storila pogodbena stranka–Tožba za uveljavljanje pogodbene odgovornosti–Sklicevanje na načelo sorazmernosti–Dopustnost–Obveznost izvrševanja pogodbe v dobri veri (člen 5(4) PEU in člen 272 PDEU) (Glej točki 137 in 138.)

6. Sodni postopek–Vložitev tožbe pri Splošnem sodišču na podlagi arbitražne klavzule–Razlogi–Kršitev načel legitimnih pričakovanj in pravne varnosti–Brezpredmeten razlog–Zavrnitev (člen 272 PDEU) (Glej točke od 155 do 157.)

7. Sodni postopek–Vložitev tožbe pri Splošnem sodišču na podlagi arbitražne klavzule–Razlogi–Kršitev načela dobrega upravljanja–Brezpredmeten razlog–Zavrnitev (člen 272 PDEU; Listina Evropske unije o temeljnih pravicah, člen 41(1)) (Glej točke od 165 do 167.)

8. Sodni postopek–Vložitev tožbe pri Splošnem sodišču na podlagi arbitražne klavzule–Razlogi–Neobstoj ali nezadostnost obrazložitve–Brezpredmeten razlog–Zavrnitev (člena 272 PDEU in 296 PDEU; Listina Evropske unije o temeljnih pravicah, člen 41(2)(c)) (Glej točke od 175 do 177.)

9. Sodni postopek–Vložitev tožbe pri Splošnem sodišču na podlagi arbitražne klavzule–Izpodbijanje veljavnosti odločbe o pobotu–Odločba o izvensodnem pobotu dolgov in terjatev, ki jo je Komisija sprejela na podlagi Uredbe št. 966/2012–Akt, ki izhaja iz prava Unije–Akt, ki je lahko predmet ničnostne tožbe–Nedopustnost (člena 263 PDEU in 272 PDEU; Uredba Evropskega parlamenta in Sveta št. 966/2012) (Glej točke od 190 do 196.)

10. Sodni postopek–Predmet spora–Sprememba med postopkom–Sprememba tožbenih predlogov, vložena po tem, ko je tožena institucija izdala sklep–Sprememba, ki se nanaša na naravo tožbe–Nedopustnost (člena 263 PDEU in 272 PDEU; Poslovnik Splošnega sodišča, člen 48(2)) (Glej točke od 198 do 202.)

Predmet

Prvič, predlog na podlagi člena 272 PDEU za, v bistvu, ugotovitev neobstoja terjatve, za katero Komisija trdi, da jo ima do tožeče stranke na podlagi sporazuma o dodelitvi sredstev št. 238882 o dodelitvi finančnih sredstev Unije projektu „Save Energy“, sklenjenega v okviru okvirnega programa za konkurenčnost in inovativnost (2007-2013), ki je določen s Sklepom št. 1639/2006/ES Evropskega parlamenta in Sveta z dne 24. oktobra 2006 (UL 2006, L 310, str. 15), in, drugič, nasprotna tožba, s katero se v bistvu predlaga naložitev tožeči stranki povračila sredstev, ki so bila neupravičeno izplačana v okviru zgoraj navedenega sporazuma.

Izrek

1. Tožba, ki jo je vložila družba Alfamicro – Sistemas de computadores, Sociedade Unipessoal, Lda se zavrne.

2. Družbi Alfamicro – Sistemas de computadores, Sociedade Unipessoal se naloži, naj Evropski komisiji plača znesek 277.849,93 EUR, skupaj z 26,88 EUR obresti za vsak dan zamude od 20. junija 2015.